<classify> WAANDISHI WETU-NDOLANA BULAWAYO TIMU ya Yangaimeangukia hatua ya makundi Kombe la Shirikisho Afrika, baada ya kuondolewa katikamchuano ya Ligi ya Mabingwa Afrika, kwakuchapwa mabao 2-1 na Zesco United, katikamchezo wa marudiano uliochezwa jana Uwanja wa Levy Mwanawasa mjini Ndola, Zambia. Yanga imetupwa njeya kinyanganyiro hicho kwa kulazwa jumla ya mabao 3-2 na Zesco, baada ya sare ya bao 1-1 katika mchezo wakwanza uliochezwa Septemba 15, mwaka huu Uwanja wa Taifa, Dar es Salaam. Hata hivyo,Wanajangwani hao wamepata nafasi ya kushiriki hatua ya makundi ya Kombe la ShirikishoAfrika kulingana na kanuni za Shirikisho la Soka AfrikaCaf, ambalo linazipaofa hiyo timu zilizofika raundi ya kwanza ya Ligi ya Mabingwa Afrika. Kwa mara ya mwisho,Yanga ilitinga hatua ya makundi Kombe la Shirikisho mwaka juzi ilipokuwa inanolewana kocha, George Lwandamina, ambaye jana aliiongoza Zesco kutinga hatua yamakundi Ligi ya Mabingwa . Katika mchezo wajana, Yanga ilimaza mchezo ikiwa pungufu, baada ya beki wake Mghana, Lamine Morokutolewa nje kwa kadi nyekundu dakika ya 90. Moro alipewa adhabu hiyo baada yaawali kulimwa kadi ya njano kutokana na mchezo usio wa kiungwana. Yanga ilitingahatua hiyo, baada ya kuitoa mashindanoni timu ya Township Rollers ya Botswana kwa ushindi wa jumla ya mabao 2-1,ikianza kulazimishwa sare ya bao 1-1, Uwanja wa Taifa kabla ya kushinda bao 1-0jijini Gaborone. Wawakilishi wenginewa Tanzania katika michuano ya Kombe la Shirikisho, timu ya Azam FC janailifungashiwa virago baada ya kuchapwa bao 1-0 na Triangle United ya Zimbabweugenini mjini Bulawayo. Azam imeaga mashindano hayo kwa kufungwa jumla ya mabao2-0, ikianza kuchapwa bao 1-0 nyumbani Uwanja wa Azam Complex, Dar es Salaam. Mchezo huo ulianzakwa kasi huku wenyeji Zesco wakionekana kupania kutingisha nyavu za Yangamapema. Jesse Were aliindikiaZesco bao la kuongoza kwa kichwa dakika ya 24, akiunganisha krosi safi ya SimonSwilimba. Bao hilo lilifanyaZesco kujiamini zaidi na kuendelea kumimina mashambulizi makali kwenye lango laYanga, lakini uimara wa safu ya ulinzi iliyokuwa chini ya Kelvini Yondani, ilikuwa kikwazo kwa Zesco. Sadney Khoetage alizimatambo za mashabiki wa Zesco, baada ya kuisawazishiaYanga dakika ya 30, akimalizia pasi ya PatrickSibomana. Beki wa Yanga,Lamine Moro alilimwa kadi ya njano dakika ya 39 baada ya kumchezea rafu Were. Dakika 45 za kipindicha kwanza zilikamilika kwa timu hizo kwenda mapumziko zikiwa zimefungana bao1-1. Kipindi cha pili, Zescoiliongeza kasi ya mshambulizi ikilenga kusaka mabao zaidi. Wakati huu Yangailionekana kucheza mchezo wa kujilinda zaidi, hatua iliyotoa fursa kwawapinzani wao kutawala. Washambuliaji waYanga, Sadney na Sibomana walionekana kukosa mbinu za kuwashinda mabeki wa Zesco. Kocha wa Yanga,Mwinyi Zahera alifanya mabadiliko alimtoa Sadney na kumwingiza Juma Balinya dakika ya 70. Kiungo wa Yanga, AbdulaziziMakame alifuta ndoto za mashabiki wa timu hiyo kutinga hatua ya makundi baada ya kujifunga akiwa kwenye harakati zakuokoa hivyo kuipa Zesco bao la pili dakika ya 79 wakati akiwa katika harakatiza kuokoa mpira wa krosi. Bao hilo liliishtuaYanga na kuanza kupeleka mashambulizi ikitumia mipira mirefu ambayo hata hivyo iliokolewa na mabeki wa Zesco. Zahera alifanyamabadiliko mengine dakika ya 85, alimtoa Ally Ally na na kumwingiza MaybinKalengo kabla ya kumtoa Sibomana na kumwingiza Mrisho Ngasa. Moro alijikutaakishindwa kuhimili presha ya mchezo na kucheza rafu iliyomgharimu, baada ya kulimwa kadi nyekundi dakika ya 90. Dakika 90 zilikamilikakwa Yanga kulala kwa mabao 2-1.  <topic>: MICHEZO 